title: Kolavasikye (trutca ke Caillebotte)
text: Kaaneyason va mepulotafa geltrinda, Caillebotte gu kaatoera va ayikyefa lebuca zo jupar. Mana watsa tiyir gubefa koe vundopafa nakila, voxen ayikyefa lebaca en zo turietavayad. Batlize va nakila ke vieleafa blira volson kiblar. Yikye koe soyutafa is zikexiskafa olkoba va int su divgartongar. Akoyenon geuon zo nuwir, numen batcoba va iyeluca litesir. Caillebotte va ayikyefa ewava ke bane sare batinde glar numen inafa trutca me zo konaleyer.